Hej Bolius!


Att. Murermester Mikkel Storgård.


Jeg har et hus fra 1971 bygget at hvide Synopal sten. Med grov/ruflet overflade.


Jeg kunne kunne godt tænke mig, at få huset pudset/filset. Af hensyn til udseende.


Fugerne er af pæne af mørk mørtel.


Kan dette lade sig gøre ? Hvad kan du anbefale, farvet eller ikke farvet mørtel?


Stenene er på specielt nordsiden blevet noget mørke. Skal de renset af først?


Med venlig hilsen 


Flemming L.


Kan jeg pudse facade af hvide Synopal sten?
Hej Flemming, 


Ja, dit hus kan godt pudses... 


Facaderne skal lige renses først, eventuelt med en hedtvandsrenser. 


Når facaderne er rene, og fri for alger, snavs, og andre vækster, kan pudsarbejdet begynde, det kan være som beskrevet herunder:  
For at optimere vedhæftningen på disse flader, kan jeg anbefale at du sprøjter mørtlen på murværket med en Sablon Sprøjtpudser. Se en Sablon Sprøjtpudser i aktion på www.sprøjtpudser.dk   
Mørtlen bliver sprøjtet på murværket med 4-6 bar, og giver derved en rigtig god vedhæftning til murværket, da bindemidlerne bliver slået ind i overfladen.   
Mørtel til pudsningen kan anbefales en NHL 3.5 1:1.5 0-4 mm. til udkast. Tykkelse 0-6 mm.   
NHL 3.5 1:2 0-4 mm. til grovpuds, tykkelse 10-12 mm.   
NHL 3.5 1:2.5 0-1 mm. til slutpuds, tykkelse 2-3 mm. Alle disse mørtler er sprøjtbare.   
  
Bemærk at der her opbygges en pudspyramide som bliver svagere og svagere ud af, og ikke stærkere end dit murværk. God fornøjelse... 

